Δημήτρης Ήμελλος

Ο **Δημήτρης Ήμελλος** (Κυψέλη, 12 Ιουνίου 1967 -  Αθήνα, 16 Δεκεμβρίου 2024) ήταν Έλληνας ηθοποιός της τηλεόρασης, του θεάτρου και του κινηματογράφου.

## Βιογραφία
Γεννήθηκε στην Κυψέλη της Αθήνας το 1967. Είχε καταγωγή από τη Νάξο και από τους δυο γονείς, από τα χωριά Φιλώτι και Απείρανθο. Στην οικογένειά του ήταν τέσσερα παιδιά, δυο γιοι και δυο κόρες. Είχε ένα γιο, τον Φοίβο, σκηνοθέτη και σεναριογράφο.

Κατά τη διάρκεια των σπουδών του στη Νομική Σχολή Αθηνών, εντάχθηκε στο Θεατρικό Εργαστήρι του Βασίλη Διαμαντόπουλου και έπειτα στη Δραματική Σχολή του Διομήδη Φωτιάδη, απ’ όπου και αποφοίτησε. Σπούδασε επίσης στην Ακαδημία Θεατρικής Τέχνης της Μόσχας (ΓΚΙΤΙΣ) στο σκηνοθετικό τμήμα του Λεονίντ Χέιφιτς.

Από το 2001 εως το 2007 υπήρξε μέλος της Πειραματικής Σκηνής του Εθνικού Θεάτρου υπό τη διεύθυνση του Στάθη Λιβαθινού, με τον οποίο ο ηθοποιός συνεργαζόταν στενά. Επίσης δίδαξε στο Εργαστήρι Σκηνοθεσίας και Υποκριτικής καθώς και στις δραματικές σχολές Ίασμος και Δήλος.

Μετά από πολύμηνη νοσηλεία συνεπεία επιπλοκών καρκίνου από τον οποίο έπασχε για δύο χρόνια, απεβίωσε στις 16 Δεκεμβρίου 2024, σε ηλικία 57 ετών. Ενταφιάστηκε στο Πρώτο Νεκροταφείο Αθηνών στις 19 Δεκεμβρίου.

## Καριέρα
Συμμετείχε σε θεατρικές παραστάσεις: *[[Ιφιγένεια εν Ταύροις|Ιφιγένεια στη χώρα των Ταύρων]]*, *[[Οιδίπους επί Κολωνώ]]*, *Ένας υπέροχος κερατάς*, *[[Πέρσες (Αισχύλου)|Πέρσες]]*, *[[Αντιγόνη (Σοφοκλή)|Αντιγόνη]]*,* Φρεναπάτη*, *Νοσταλγός*, *[[Αγάπης Αγώνας Άγονος|Αγάπης αγώνας άγονος]]*, *Αυτό που δεν τελειώνει*, *[[Μήδεια (Ευριπίδης)|Μήδεια]]*, *Μολιέρος*, *Όνειρο*, *[[Ταρτούφος|Ο Ταρτούφος]]*, *[[Ο ηλίθιος]]*, *Στον βυθό*,* Το ύστατο σήμερα*, *[[Ερωτόκριτος]]*, *[[Αμφιτρύων (Μολιέρος)|Αμφιτρύων]]* κ.α.

Στον κινηματογράφο έπαιξε στις ταινίες: *Αλιόσα* του Θανάση Σκρούμπελου (1999), *Beautiful people* του Νίκου Παναγιωτόπουλου (2001), *Παρά λίγο, παρά πόντο, παρά τρίχα* της Στέλλας Θεοδωράκη (2002), *Delivery* του Νίκου Παναγιωτόπουλου (2004), *Γλυκιά μνήμη* του Κυριάκου Κατζουράκη (2005), *Bank Bang* του Αργύρη Παπαδημητρόπουλου (2008), *[[Απ' τα κόκαλα βγαλμένα]]* του Σωτήρη Γκορίτσα (2011), *Χρόνια πολλά* του Χρήστου Γεωργίου (2017), *Η δουλειά της* του Νίκου Labôt (2018), *Ράφτης* της Σόνια Λίζα Κέντετμαν (2020), και *[[Φόνισσα (ταινία, 2023)|Φόνισσα]]* της Εύας Νάθενα (2023).

Στην τηλεόραση εμφανίστηκε στη σειρά του Alpha *[[Το 10 (τηλεοπτική σειρά)|Το 10]]* (2007–2008), σε σκηνοθεσία Πηγής Δημητρακοπούλου, καθώς και στις σειρές *[[Καρυωτάκης (τηλεοπτική σειρά)|Καρυωτάκης]]*, *[[Με λένε Βαγγέλη]]*, *[[Ου φονεύσεις (τηλεοπτική σειρά)|Ου φονεύσεις]]*, *Συγνώμη*, *[[Η ζωή εν τάφω (τηλεοπτική σειρά)|Η ζωή εν τάφω]]*, *[[Σασμός (σειρά)|Σασμός]]*, και *[[Άγιος Παΐσιος, Από τα Φάρασα στον Ουρανό|Άγιος Παΐσιος, από τα Φάρασα στον ουρανό]]*.

## Βραβεύσεις
Υπήρξε ο πρώτος νέος ηθοποιός που το 2001 τιμήθηκε με το βραβείο Χορν για την ερμηνεία του στη *Φρεναπάτη* του Τ. Κούσνερ, σε σκηνοθεσία Στάθη Λιβαθινού και το 2005 τιμήθηκε από τους αναγνώστες του πολιτιστικού περιοδικού *Αθηνόραμα* με το βραβείο ανδρικής ερμηνείας για την ερμηνεία του στο έργο *Μολιέρος* του Μπουλγκάκοφ.

## Παραπομπές


## Πηγές
* Αρχείο του Εθνικού Θεάτρου 
* IMDB - Dimitris Imellos
* Ωδείο Αθηνών - Δημήτρης Ήμελλος
* LIFO - Oι Αθηναίοι, Δημήτρης Ήμελλος 

* unstage.gr - Δημήτρης Ήμελλος 

## Εξωτερικοί Σύνδεσμοι
• 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Βραβευμένοι με Χορν
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Ενταφιασμοί στο Πρώτο Νεκροταφείο Αθηνών